
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS SENIŪNIJŲ SOCIALINIO DARBO ORGANIZATORIŲ, SOCIALINIŲ IŠMOKŲ SPECIALISTŲ,  SOCIALINIŲ DARBUOTOJŲ DARBUI SU RIZIKOS ŠEIMOMIS PAREIGYBINĖS STRUKTŪROS IR REKOMENDUOJAMŲ TARNYBINIŲ ATLYGINIMŲ TVIRTINIMO

2014 m. sausio 3 d. Nr. AT - 3
Šakiai


Vadovaudamasis Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655) ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:


1. Tvirtinu nuo 2014 m. sausio 1 d.:

1.1. Savivaldybės seniūnijų socialinio darbo organizatorių, dirbančių pagal darbo sutartis, pareigybinę struktūrą ir rekomenduojamus tarnybinių atlyginimų koeficientus, kurių pagrindu imama Lietuvos Respublikos Vyriausybės nutarimu patvirtinta bazinė mėnesinė alga;

1.2. Socialinių darbuotojų darbui su rizikos šeimomis, dirbančių pagal darbo sutartis, pareigybinę struktūrą ir rekomenduojamus tarnybinių atlyginimų koeficientus, kurių pagrindu imama Lietuvos Respublikos Vyriausybės nutarimu patvirtinta bazinė mėnesinė alga.


2. Pripažįstu netekusiu galios rajono savivaldybės administracijos direktoriaus 
 2013 m. sausio 7 d. įsakymą Nr. AT- 29 „Dėl rajono savivaldybės seniūnijų socialinio darbo organizatorių, socialinio darbuotojo padėjėjų  ir socialinių darbuotojų darbui su rizikos šeimomis pareigybinės struktūros ir rekomenduojamų tarnybinių atlyginimų tvirtinimo“.
Direktorius
                                                                                                     Juozas Puodžiukaitis


